**Referat af bestyrelsesmøde med EBO Teknik (EBO) / Administrator**

**Jørgen Frederiksen (JF) tirsdag d. 20. december 2011.**

Tilstede fra bestyrelsen: Susanne, Laila, Tony og Kenneth

Fraværende: Boris

Bilag uddelt på mødet (af):

Budgetmodel 1 + budgetmodel2 (EBO)

Finansieringsmodel 1-3: (JF)

Oprindeligt likviditetsbudget fra 28/3 (JF)

NB vedrørende fremlæggelse på generalforsamlingen:

Træværk vs. hardiplan: Besparelsen ved valg af træ er ca. 140-160.000 kr. – modsvarer dog

ikke tilnærmelsesvis omkostningen til maling af træværket én gang.

Tilskud:

Det er iflg. EBO ikke muligt at få tilskud via Boligjob-ordningen under den nuværende ordning.

2013: Mulige nye regler om tilskud til energiforbedrende projekter. Reglerne er ikke politisk

besluttet / præcist fastlagte for nuværende.

Fordele, ulemper og risici ved at udskyde udskiftning af vinduer og døre i stueetagen blev

drøftet på mødet. Under de nuværende forhold blev det med de mange ubekendte der er for

nuværende, vurderet, at det mulige tilskud nemt risikerer at blive opvejet af

meromkostningerne, idet der igen skal etableres byggeplads (m.v.).

Noter til budget model 2:

I modsætning til det oprindelige oplæg indeholder det interne oplæg (budgetmodel 2) ikke nye

fordøre / overdækning af stillads (pga. budgetloftet).

Lån:

Ejendommen vurderet til: 20.000.000 – med max 80% belåning iflg. Nordea

Nordea vil ikke indgå som udlåner – sammen med Nykredit (juridiske forhold)

Lånemodeller: (bemærkninger)

Model 3: Beholder det nuværende 3M kr lån (stående/afdragsfrit 7 år endnu) / 30 årigt

fastforrentet lån med afdrag 10,3M / 2M nyt stående lån uden afdrag i 10år. (3%

huslejestigning jfr. den oprindelige plan).

Anden mulighed ved model 3: En husleje stigning på 5% i stedet for 3% - svarende til afdrag

på 957.000 i stedet for 900.000 kr. Det særskilte stående lån udgår og det fastforrentede lån

bliver i stedet 12,3M.

Generalforsamling skal tage stilling til:

Projekt: ja eller nej

Herefter: Model 1 eller model 2

Herefter: finansiering

Note til indkaldelsen

For at undgå diskussioner om ”detaljer” og ”enkeltheder” i projekterne, kan de to oplæg med

rimelighed forenkles til de mest nødvendige informationer, så de er helt enkle og

overskuelige.

Bestyrelsen diskuterede de to forskellige oplæg (stor/lille model) samt finansieringen og kom

frem til, at den for nuværende anbefaler:

Projekt 2 (den store model) (dvs. bestyrelsen anbefaler udskiftning af vinduer og døre (ekskl.

hoveddøre) i stueetagen.

Finansiering:

Bestyrelsen støtter finansieringsforslag 3 (jfr. vedlagte bilag).

Det blev aftalt, at Kenneth fremsender ovenstående beslutning til administrator Jørgen

Frederiksen CC EBO med følgende opgave til JF:

Udarbejde budgetmodeller (beslutningsgrundlag til generalforsamlingen):

Finansieringsforslag 3 med 3% huslejestigning (som tidligere besluttet)

Finansieringsforslag 3 med 5% huslejestigning

Finansieringsforslag til den ”lille” model

Næste bestyrelsesmøde:

Tirsdag d. 3. Januar kl. 19.15 med administrator og EBO Teknik

(Der afholdes i forlængelse af mødet ”ordinært” bestyrelsesmøde med henblik på

udarbejdelse af indkaldelse til den ekstraordinære generalforsamling).

24. januar 2011: ekstraordinær generalforsamling